pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ก.แรงงาน ประชุมคณะอนุกรรมการส่งเสริมคุณธรรม ครั้งที่ 1/2561
วันพฤหัสบดีที่ 10 พฤษภาคม 2561
ก.แรงงาน ประชุมคณะอนุกรรมการส่งเสริมคุณธรรม ครั้งที่ 1/2561
กระทรวงแรงงาน ประชุมคณะอนุกรรมการส่งเสริมคุณธรรมกระทรวงแรงงาน ครั้งที่ 1/2561
วันนี้ (9 พฤษภาคม 2561) เวลา 15.30 น. นายจรินทร์ จักกะพาก ปลัดกระทรวงแรงงาน มอบหมาย นางเพชรรัตน์ สินอวย รองปลัดกระทรวงแรงงาน เป็นประธานการประชุมคณะอนุกรรมการส่งเสริมคุณธรรมกระทรวงแรงงาน ครั้งที่ 1/2561 ณ ห้องประชุมประสงค์ รณะนันท์ ชั้น 5 อาคารกระทรวงแรงงาน โดยที่ประชุมได้มีการพิจารณาร่างแผนแม่บทส่งเสริมคุณธรรม กระทรวงแรงงาน (พ.ศ. 2560-2564) และร่างแผนปฏิบัติการส่งเสริมคุณธรรม กระทรวงแรงงาน ปีงบประมาณ พ.ศ. 2561
-----------------------------------------------
กองเผยแพร่และประชาสัมพันธ์
9 พฤษภาคม 2561
ชาญชัย ชาวหนองเพียร ภาพ/ข่าว
รัฐบาลไทย-ข่าวทำเนียบรัฐบาล-โฆษกรัฐบาลขอความร่วมมือสื่อมวลชน ใช้ดุลยพินิจในการเผยแพร่ภาพข่าวการตรวจพบอาวุธสงครามอย่างเหมาะสม ป้องกันผลกระทบด้านความมั่นคง
วันพุธที่ 22 มีนาคม 2560
โฆษกรัฐบาลขอความร่วมมือสื่อมวลชน ใช้ดุลยพินิจในการเผยแพร่ภาพข่าวการตรวจพบอาวุธสงครามอย่างเหมาะสม ป้องกันผลกระทบด้านความมั่นคง
พลโท สรรเสริญฯ  โฆษกรัฐบาลขอความร่วมมือสื่อมวลชนใช้ดุลยพินิจในการเผยแพร่ภาพข่าวการตรวจพบอาวุธสงครามอย่างเหมาะสมป้องกันผลกระทบด้านความมั่นคง
วันนี้ ( 21 มี.ค.60 ) เวลา 14.30 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมี พลเอก ประยุทธ์ จันทร์โอชา นายกรัฐมนตรี เป็นประธานฯ พลโท สรรเสริญ แก้วกําเนิด โฆษกประจําสํานักนายกรัฐมนตรี ได้ขอความร่วมมือสื่อมวลชนใช้ดุลยพินิจที่เหมาะสมในการนําเสนอและเผยแพร่ข้อมูลภาพข่าวต่อกรณีที่เจ้าหน้าที่ฝ่ายความมั่นคงได้ตรวจพบอาวุธสงคราม และเครื่องกระสุนปืน ที่บ้านพักของเครือข่ายแกนนํากลุ่มการเมืองฮาร์ดคอร์ เพื่อไม่ให้ส่งผลกระทบต่อภาพลักษณ์ที่ดีของประเทศและความเชื่อมั่นในเรื่องความมั่นคงปลอดภัยของต่างชาติที่จะเข้ามาลงทุนในประเทศไทยด้วย
-----------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ออมสิน เร่งโอนเงินเยียวยาภัยโควิดคืนลูกค้าค้างจ่ายเงินกู้ [กระทรวงการคลัง]
วันเสาร์ที่ 11 เมษายน 2563
ออมสิน เร่งโอนเงินเยียวยาภัยโควิดคืนลูกค้าค้างจ่ายเงินกู้ [กระทรวงการคลัง]
ออมสิน เร่งโอนเงินเยียวยาภัยโควิดคืนลูกค้าค้างจ่ายเงินกู้
ออมสิน เร่งโอนเงินเยียวยาภัยโควิดคืนลูกค้าค้างจ่ายเงินกู้ หลังเงิน 5,000 บาทเข้าบัญชี ถูกระบบตัดชําระหนี้อัตโนมัติ ธนาคารออมสิน เร่งโอนเงินเยียวยาผู้เดือดร้อนภัยโควิด-19 คืนเข้าบัญชีลูกค้าเงินกู้ที่มีหนี้ค้างจ่าย ภายหลังเงินเยียวยา 5,000 บาท โอนเข้าบัญชีแล้วระบบตัดชําระหนี้อัตโนมัติ
เผยธนาคารฯ พร้อมโอนคืนลูกค้าตามเจตจํานงของเงินเยียวยาภายใน 7 วัน โดยแจ้งเรื่องได้ที่เว็บไซต์ธนาคารออมสิน www.gsb.or.th หรือ Call Center โทร.1115 ทั้งนี้ตั้งแต่วันที่ 13 เม.ย.63 เป็นต้นไป พร้อมเตรียมประสานกระทรวงการคลังและธ.กรุงไทย ขอรายชื่อผู้ที่ได้รับอนุมัติเงินเยียวยาในรอบต่อๆ ไป เพื่อตรวจสอบและระงับการตัดเงินในบัญชีชําระเงินกู้อัตโนมัติ
ดร.ชาติชาย พยุหนาวีชัย ผู้อํานวยการธนาคารออมสิน เปิดเผยว่า ตามที่มีผู้ลงทะเบียนมาตรการเยียวยาที่ได้รับผลกระทบจากการแพร่ระบาดไวรัสโควิด-19 ได้รับเงินช่วยเหลือจํานวน 5,000 บาท เป็นเวลา 3 เดือน ได้แจ้งเลขที่บัญชีเงินฝากธนาคารออมสินในการขอรับเงินโอน ซึ่งต่อมาได้รับอนุมัติเงินเยียวยาพร้อมกับมีเงินโอนเข้าบัญชีครั้งแรก 5,000 บาทแล้ว แต่ปรากฎว่าไม่สามารถเบิกถอนเงินจากบัญชีนั้นได้ เนื่องจากระบบธนาคารฯ ได้มีการนําไปหักชําระหนี้เงินกู้ที่เป็นหนี้ค้างชําระโดยอัตโนมัติ ซึ่งเป็นระบบที่สถาบันการเงินทั่วไปใช้เช่นกัน ที่สําคัญระบบไม่สามารถทราบได้ว่ามีลูกค้าท่านใดที่ได้ลงทะเบียนขอรับเงินเยียวยา 5,000 บาท ตามมาตรการช่วยเหลือของรัฐบาล ซึ่งธนาคารออมสินต้องขออภัยลูกค้ามา ณ
โอกาสนี้ จากกรณีดังกล่าว กระทรวงการคลัง ธนาคารแห่งประเทศไทย (ธปท.) และ ธนาคารออมสิน ได้มีการหารือร่วมกัน โดยให้เร่งดําเนินการคืนเงินเข้าบัญชีให้ลูกค้าที่ลงทะเบียนรับเงินเยียวยาให้สามารถเบิกถอนเงินได้ เพื่อให้เป็นไปตามวัตถุประสงค์และเจตจํานงของเงินเยียวยาที่รัฐบาลมอบให้ประชาชน โดยขอให้ลูกค้าที่ถูกหักเงินในบัญชีดังกล่าวแจ้งเรื่องได้ที่เว็บไซต์ธนาคารออมสิน www.gsb.or.th ซึ่งจะเปิดช่องทางพิเศษในการแจ้งเรื่อง “ขอคืนเงินเยียวยา 5,000 บาท ที่ถูกนําไปหักชําระเงินกู้อัตโนมัติ” หรือ ศูนย์ลูกค้าสัมพันธ์ธนาคารออมสิน โทร. 1115
ทั้งนี้ ตั้งแต่วันจันทร์ที่ 13 เมษายน 2563 เป็นต้นไป โดยธนาคารฯ จะเร่งดําเนินการโอนเงินคืนเข้าบัญชีเงินฝากนั้นภายใน 7 วัน อย่างไรก็ตาม เพื่อป้องกันไม่ให้เกิดขึ้นสําหรับการเบิกจ่ายเงินเยียวยาของลูกค้ากลุ่มดังกล่าวในครั้งต่อไป ธนาคารออมสิน ได้ประสานกับกระทรวงการคลัง และ ธนาคารกรุงไทย จํากัด (มหาชน) ในการขอรายชื่อผู้ที่ได้รับอนุมัติรับเงินเยียวยา มาตรวจสอบและไม่นําไปหักบัญชีเพื่อชําระเงินกู้โดยอัตโนมัติอีก #คลังรวมใจสู้ภัยโควิด19
รัฐบาลไทย-ข่าวทำเนียบรัฐบาล-รอง นรม. พล.อ.ประวิตรฯ ลงพื้นที่พิษณุโลกติดตามโครงการแก้ปัญหาน้ำท่วม น้ำแล้งซ้ำซาก  ขอให้ช่วยกันดูแลทรัพย์สินส่วนรวม ใช้น้ำอย่างมีคุณค่า
วันพุธที่ 15 กรกฎาคม 2563
รอง นรม. พล.อ.ประวิตรฯ ลงพื้นที่พิษณุโลกติดตามโครงการแก้ปัญหาน้ําท่วม น้ําแล้งซ้ําซาก  ขอให้ช่วยกันดูแลทรัพย์สินส่วนรวม ใช้น้ําอย่างมีคุณค่า
รอง นรม. พล.อ.ประวิตรฯ ลงพื้นที่พิษณุโลกติดตามโครงการแก้ปัญหาน้ําท่วม น้ําแล้งซ้ําซาก  ขอให้ช่วยกันดูแลทรัพย์สินส่วนรวม ใช้น้ําอย่างมีคุณค่า
วันนี้ (15 กรกฎาคม 2563) เวลา 09.30 น. ณ โครงการเติมน้ําใต้ดิน องค์การบริหารส่วนตําบลหนองกุลา ตําบลหนองกุลา อําเภอบางระกํา จังหวัดพิษณุโลก พลเอก ประวิตร วงษ์สุวรรณ รองนายกรัฐมนตรี ในฐานะผู้อํานวยการกองอํานวยการน้ําแห่งชาติชมสาธิตการขุดเจาะบ่อเติมน้ําแบบบ่อวงคอนกรีต พร้อมเยี่ยมชมผลผลิตทางการเกษตรจากน้ําบาดาลของเกษตรกร ตําบลหนองกุลา และเยี่ยมชมนิทรรศการความร่วมมือระหว่างกรมทรัพยากรน้ําบาดาลและธนาคารเพื่อการเกษตรและสหกรณ์การเกษตร
ภายหลังการเยี่ยมชมพร้อมรับฟังบรรยายสรุป รองนายกรัฐมนตรีกล่าวมอบนโยบายแก่ผู้นําท้องถิ่นและประชาชนที่มาให้การต้อนรับตอนหนึ่งว่า พื้นที่ทุ่งบางระกํา เป็นพื้นที่ที่ประสบปัญหาน้ําท่วมขังเป็นประจําทุกปี ซึ่งรัฐบาลตระหนักถึงปัญหาดังกล่าว จึงมอบหมายให้กระทรวงทรัพยากรธรรมชาติและสิ่งแวดล้อมโดยกรมทรัพยากรน้ําบาดาลนําน้ําฝนที่ตกลงมา เติมลงสู่ใต้ดิน ผ่านระบบบ่อวง เพื่อลดปัญหาน้ําท่วมขัง และนําน้ํากลับมาใช้ในห้วงฤดูแล้ง
รองนายกรัฐมนตรีกล่าวว่า การเติมน้ําใต้ดิน สามารถทําได้หลายวิธี ขึ้นอยู่กับลักษณะพื้นที่ ขอให้ผู้ว่าราชการจังหวัด หน่วยงานท้องถิ่น และผู้ที่เกี่ยวข้อง ช่วยกันดูแล และกําชับ ควบคุมการเติมน้ําใต้ดิน ให้เป็นไปตามหลักวิชาการ ขอให้ชาวอําเภอบางระกําทุกคน ช่วยกันดูแลทรัพย์สินส่วนรวม และทรัพย์สินของทางราชการ และขอให้ช่วยกันใช้ทรัพยากรน้ําอย่างรู้คุณค่า ไม่ว่าจะเป็นน้ําผิวดิน หรือน้ําบาดาล ต้องใช้ให้เกิดประโยชน์ อย่างมีประสิทธิภาพมากที่สุด และขอเป็นกําลังใจให้ทุกคนมีน้ํากินน้ําใช้ น้ําเพื่อการเกษตร ไม่ขาดแคลนตลอดไป
เสร็จแล้ว รองนายกรัฐมนตรีพร้อมคณะเดินทางไปยังท่อระบายน้ําคลองแยงมุม ตําบลท่าช้าง อําเภอพรหมพิราม เพื่อเยี่ยมชมและรับฟังบรรยายสรุป ซึ่งท่อระบายน้ําคลองแยงมุม เป็นโครงการบางระกําโมเดล 62 ที่ส่งเสริมให้เกษตรกรในพื้นที่ลุ่มต่ําของแม่น้ํายม และแม่น้ําเจ้าพระยา ดําเนินการปลูกข้าวและเก็บเกี่ยวให้ทันก่อนฤดูน้ําหลาก เพื่อใช้ทุ่งนาที่เก็บเกี่ยวแล้ว รับน้ําหลากจากแม่น้ํา เป็นการตัดยอดน้ําไม่ให้เกิดน้ําท่วมในพื้นที่เมือง ส่งเสริมให้เกษตรกรมีรายได้ที่มั่นคง และช่วยบรรเทาปัญหาอุทกภัยที่จะส่งผลกระทบต่อเศรษฐกิจโดยรวมของประเทศ
รัฐบาลไทย-ข่าวทำเนียบรัฐบาล-นายกรัฐมนตรีสักการะพระธาตุลำปางหลวง  และพระบรมราชานุสาวรีย์สมเด็จพระนเรศวรมหาราช  สถานที่สำคัญประจำจังหวัดลำปาง
วันพุธที่ 16 มกราคม 2562
นายกรัฐมนตรีสักการะพระธาตุลําปางหลวง  และพระบรมราชานุสาวรีย์สมเด็จพระนเรศวรมหาราช  สถานที่สําคัญประจําจังหวัดลําปาง
นายกรัฐมนตรีสักการะพระธาตุลําปางหลวง และพระบรมราชานุสาวรีย์สมเด็จพระนเรศวรมหาราช  สถานที่สําคัญประจําจังหวัดลําปาง
วันนี้ (15 มกราคม 2562) เวลา 17.00 น. ณ วัดพระธาตุลําปางหลวง อ.เกาะคา จังหวัดลําปาง พลเอก ประยุทธ์ จันทร์โอชา นายกรัฐมนตรีพร้อมคณะรัฐมนตรี เข้าสักการะพระธาตุลําปางหลวง เพื่อความเป็นสิริมงคลก่อนเดินทางกลับกรุงเทพมหานคร โอกาสนี้ นายกรัฐมนตรีได้นั่งรถม้าที่มีชื่อว่า เจมส์ บอนด์ อายุ 4 ปี ไปยังหน้าวัดพระธาตุลําปางหลวง ซึ่งเป็นวัดสําคัญประจําจังหวัดลําปาง เพื่อเข้ากราบสักการะพระเจ้าล้านทองพระพุทธรูปในวิหารหลวงที่งดงามที่สุดของเมืองลําปาง ซึ่งเป็นที่เคารพและชาวลําปางถือว่ามีความศักดิ์สิทธิ์มาก
จากนั้น นายกรัฐมนตรีได้เข้ากราบนมัสการ พระครูพิธานนพกิจ ฐานทตฺโต เจ้าอาวาสวัดพระธาตุลําปางหลวง และร่วมพิธีผูกข้อไม้ข้อมือจากผู้เฒ่าผู้แก่ในพื้นที่ เพื่อความเป็นสิริมงคล เสร็จแล้ว นายกรัฐมนตรีได้กราบสักการะพระธาตุลําปางหลวง ที่ประดิษฐานพระเกศาของพระพุทธเจ้า ต่อด้วยชมเงาภาพพระธาตุหัวกลับบนหอพระธรรมตรงข้ามพระธาตุ ซึ่งเป็นปรากฏการณ์ตามหลักวิทยาศาสตร์ ที่เกิดจากการหักเหของแสงก่อนเดินทางไปสักการะพระบรมราชานุสาวรีย์สมเด็จพระนเรศวรมหาราช
--------------------------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ข่าวดี ผู้ป่วยกล้ามเนื้อแขนและมืออ่อนแรง “กล่องฝึกมือ”รพ.เกาะจันทร์ จ.ชลบุรี ช่วยได้
วันอังคารที่ 19 กุมภาพันธ์ 2562
ข่าวดี ผู้ป่วยกล้ามเนื้อแขนและมืออ่อนแรง “กล่องฝึกมือ”รพ.เกาะจันทร์ จ.ชลบุรี ช่วยได้
กระทรวงสาธารณสุข ชื่นชมสิ่งประดิษฐ์กล่องฝึกมือจากกล่องกระดาษเหลือใช้ โรงพยาบาลเกาะจันทร์ จังหวัดชลบุรี ให้ผู้ป่วยนํากลับไปฝึกเองที่บ้าน
ช่วยฟื้นฟูภาวะอ่อนแรงของกล้ามเนื้อแขนและมือ ให้กลับมาทํากิจวัตรประจําวันได้ ลดภาระการดูแลของครอบครัว เป็นการยกระดับคุณภาพชีวิต
นายแพทย์ไพศาล ดั่นคุ้ม รองปลัดกระทรวงสาธารณสุข และโฆษกกระทรวงสาธารณสุข ให้สัมภาษณ์ ถึงนวัตกรรมโรงพยาบาลเกาะจันทร์จังหวัดชลบุรี เป็นสิ่งประดิษฐ์ทําจากกล่องกระดาษที่เหลือใช้ของทีมงานกายภาพบําบัด สําหรับผู้ป่วยกลุ่มโรคระบบประสาทและการเคลื่อนไหวช่วยฝึกการเคลื่อนไหวกล้ามเนื้อแขนและมือให้ผู้ป่วยนํากลับไปฝึกเองที่บ้านอย่างต่อเนื่องช่วยฟื้นฟูภาวะอ่อนแรงของกล้ามเนื้อแขนและมือ ทําให้ผู้ป่วยสามารถทํากิจวัตรประจําวันด้วยตัวเองได้มากขึ้น เช่น การทานอาหาร ล้างหน้า แปรงฟัน หยิบสิ่งของที่ต้องการได้ ลดภาระการดูแลของบุคคลในครอบครัวทําให้ผลงานนี้ได้รับรางวัลชนะเลิศ ด้านสิ่งประดิษฐ์ทางการแพทย์และสาธารณสุข นําเสนอด้วยโปสเตอร์ ในงานประชุมวิชาการกระทรวงสาธารณสุข ปี 2561 “สร้างสรรค์เทคโนโลยีการสาธารณสุขเพื่อสุขภาพ” และได้รับการคัดเลือกให้นําเสนอผลงานแบบโปสเตอร์ในงาน HA forum ครั้งที่ 20 ที่ อิมแพค ฟอรั่ม เมืองทองธานี
นายแพทย์สุกิจ พึ่งเกศสุนทร รักษาการในตําแหน่งผู้อํานวยการโรงพยาบาลเกาะจันทร์กล่าวว่า ปัจจุบันผู้ป่วยกลุ่มโรคระบบประสาทและการเคลื่อนไหวมีจํานวนเพิ่มขึ้นการฟื้นฟูมีหลายรูปแบบ เช่น การกระตุ้นกล้ามเนื้อด้วยไฟฟ้าการประคบร้อนการฝึกออกกําลังกายกล้ามเนื้อการฝึกทรงตัว การฝึกการเคลื่อนย้ายตัวและเดินการฝึกการประสานงานของกล้ามเนื้อมัดต่างๆ สําหรับการฝึกการเคลื่อนไหวกล้ามเนื้อแขนและมือ จากเดิมผู้ป่วยจะต้องเดินทางมาโรงพยาบาลทุกวัน เพื่อใช้อุปกรณ์ฝึกมือที่งานภายภาพบําบัด
ทีมงานกายภาพบําบัดได้ประดิษฐ์อุปกรณ์สําหรับฝึกกล้ามเนื้อแขนและมือจากกล่องกระดาษที่เหลือใช้ ให้ผู้ป่วยนํากลับไปฝึกที่บ้านโดยไม่ต้องหาซื้ออุปกรณ์ เป็นการลดค่าใช้จ่ายในการดูแลได้เริ่มประดิษฐ์รุ่นแรกตั้งแต่ปี 2557 และพัฒนาต่อยอดเรื่อยมาเป็น “กล่องฝึกมือ version 2” ปรับรูปแบบการฝึกให้มีความยาก ซับซ้อนขึ้นและเหมาะกับผู้ป่วยแต่ละราย เพื่อให้เกิดความท้าทายจากการทดสอบกับผู้ป่วยที่มีภาวะอ่อนแรงของกล้ามเนื้อแขนและมือระดับ 2 จํานวน 5 ราย นําอุปกรณ์ไปฝึกที่บ้านเป็นระยะเวลา 2 เดือน ปรากฏว่ากําลังกล้ามเนื้อแขนและมือเพิ่มขึ้นเป็นระดับ 3-5 มีความพึงพอใจต่อการใช้ เพราะเห็นพัฒนาการการใช้มือที่ชัดเจน ทําให้มีกําลังใจในการฝึก
ทั้งนี้ กล่องฝึกมือ version 2 ยังสามารถประยุกต์ใช้กับผู้ป่วยได้หลายกลุ่ม เช่น กลุ่มโรคพาร์คินสัน กลุ่มเด็กพิการ กลุ่มบาดเจ็บไขสันหลัง ที่มีปัญหาด้านการเคลื่อนไหวแขนและมือ และให้กล่องฝึกมือแก่ผู้ป่วยรายอื่นๆ นําไปฝึกที่บ้านอย่างต่อเนื่อง หากสนใจสามารถสอบถามข้อมูลเพิ่มเติมได้ที่งานกายภาพบําบัด โรงพยาบาลเกาะจันทร์ จังหวัดชลบุรี โทร.038166300
************************ 19 กุมภาพันธ์ 2562
รัฐบาลไทย-ข่าวทำเนียบรัฐบาล-กรมบัญชีกลางขานรับมาตรการเพิ่มประสิทธิภาพการใช้จ่ายเงินงบประมาณ 63 ผ่อนคลายเกณฑ์การจัดซื้อจัดจ้างภาครัฐ โปร่งใส ตรวจสอบได้
วันพฤหัสบดีที่ 12 มีนาคม 2563
กรมบัญชีกลางขานรับมาตรการเพิ่มประสิทธิภาพการใช้จ่ายเงินงบประมาณ 63 ผ่อนคลายเกณฑ์การจัดซื้อจัดจ้างภาครัฐ โปร่งใส ตรวจสอบได้
คณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ กําหนดแนวทางปฏิบัติเพื่อกําหนดวงเงินในการรับฟังความคิดเห็นร่างขอบเขตงานหรือรายละเอียดคุณลักษณะเฉพาะ และระยะเวลาการเผยแพร่ประกาศและเอกสารซื้อหรือจ้าง เพื่อให้กระบวนการมีความต่อเนื่อง
คณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ กําหนดแนวทางปฏิบัติเพื่อกําหนดวงเงินในการรับฟังความคิดเห็นร่างขอบเขตงานหรือรายละเอียดคุณลักษณะเฉพาะ และระยะเวลาการเผยแพร่ประกาศและเอกสารซื้อหรือจ้าง เพื่อให้กระบวนการจัดซื้อจัดจ้างภาครัฐมีความต่อเนื่องและลดข้อจํากัดด้านระยะเวลาสอดคล้องกับมาตรการเพิ่มประสิทธิภาพการใช้จ่ายเงินงบประมาณรายจ่ายประจําปีงบประมาณ พ.ศ. 2563
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า ตามที่รัฐบาลได้มีมาตรการดูแลและเยียวยาผลกระทบจากไวรัสโคโรนาต่อเศรษฐกิจไทยทั้งทางตรงทางอ้อม พร้อมทั้งมีมาตรการเพิ่มประสิทธิภาพการใช้จ่ายเงินงบประมาณรายจ่ายประจําปีงบประมาณ พ.ศ. 2563 คณะกรรมการวินิจฉัยฯ จึงได้พิจารณาและกําหนดแนวทางให้ผ่อนคลายหลักเกณฑ์กรณีวงเงินกําหนดการรับฟังความคิดเห็นร่างขอบเขตงานหรือรายละเอียด คุณลักษณะเฉพาะ และระยะเวลาการเผยแพร่ประกาศและเอกสารซื้อหรือจ้างสําหรับการจัดซื้อจัดจ้างด้วยวิธีประกาศเชิญชวนทั่วไป ดังนี้
1.การนําร่างประกาศและร่างเอกสารซื้อหรือจ้างด้วยวิธีประกวดราคาอิเล็กทรอนิกส์ จากเดิมได้กําหนดวงเงินไว้ที่ 500,000 แต่ไม่เกิน 5,000,000 บาท ให้เป็นดุลพินิจของหัวหน้าหน่วยงานของรัฐที่จะให้มีการเผยแพร่เพื่อรับฟังความคิดเห็นจากผู้ประกอบการหรือไม่ก็ได้ ปรับเป็น วงเกิน 500,000 แต่ไม่เกิน 10,000,000 บาท
2.การเผยแพร่ประกาศและเอกสารโดยวิธีประกาศเชิญชวนทั่วไป ซึ่งจากเดิมระยะเวลาการเผยแพร่ประกาศและเอกสารของการซื้อหรือจ้างแต่ละครั้ง จะกําหนดตามวงเงินของการซื้อหรือจ้าง ให้ปรับเป็นเผยแพร่ประกาศและเอกสารของการซื้อหรือจ้างโดยวิธีประกาศเชิญชวนทั่วไป จํานวนวันไม่น้อยกว่า 3 วันทําการ (ทุกวงเงิน) โดยให้คํานึงถึงระยะเวลาที่ผู้ประกอบการสามารถจัดเตรียมเอกสารเพื่อให้เกิดการแข่งขันอย่างเป็นธรรม
3.การจ้างที่ปรึกษาและการจ้างออกแบบหรือควบคุมงานก่อสร้าง โดยวิธีประกาศเชิญชวนทั่วไป จากเดิมที่หน่วยงานของรัฐต้องเผยแพร่ประกาศและเอกสารการจ้างที่ปรึกษาเป็นเวลาติดต่อกันไม่น้อยกว่า 5 วันทําการ ให้ปรับเป็นระยะเวลาติดต่อกันไม่น้อยกว่า 3 วันทําการ
“มาตรการฯ ดังกล่าว มีผลใช้บังคับกับการจัดซื้อจัดจ้างฯ ถึงวันที่ 30 กันยายน 2563 เพื่อให้กระบวนการจัดซื้อจัดจ้างฯ ด้วยเงินงบประมาณรายจ่ายประจําปีงบประมาณ พ.ศ. 2563 มีความต่อเนื่องและลดข้อจํากัดด้านระยะเวลา โดยยังคงคํานึงถึงหลักการความโปร่งใสและตรวจสอบได้ตาม พ.ร.บ. การจัดซื้อจัดจ้างและการบริหารพัสดุภาครัฐ พ.ศ.2560 นอกจากนี้ การเบิกจ่ายเงินงบประมาณรายจ่ายลงทุนปีเดียว ให้หน่วยงานของรัฐเร่งดําเนินการเบิกจ่ายเงินงบประมาณรายจ่ายลงทุนปีเดียวที่เป็นการจัดหาพัสดุที่มีวงเงินต่อรายการไม่เกิน 2 ล้านบาท ให้แล้วเสร็จภายในเดือนพฤษภาคม 2563” อธิบดีกรมบัญชีกลางกล่าว
รัฐบาลไทย-ข่าวทำเนียบรัฐบาล-ออมสิน เปิดศูนย์ควบคุมและบริหารหนี้ 80 ศูนย์ ทั่วประเทศ เพิ่มประสิทธิภาพการบริหารหนี้ เสริมความคล่องตัวสาขาลุยปล่อยสินเชื่อ
วันพุธที่ 16 พฤษภาคม 2561
ออมสิน เปิดศูนย์ควบคุมและบริหารหนี้ 80 ศูนย์ ทั่วประเทศ เพิ่มประสิทธิภาพการบริหารหนี้ เสริมความคล่องตัวสาขาลุยปล่อยสินเชื่อ
ธนาคารออมสิน คิ๊กออฟเปิดศูนย์ควบคุมและบริหารหนี้ทั่วประเทศ 80 ศูนย์ มุ่งบริหารหนี้ให้มีประสิทธิภาพ หวังคุณภาพหนี้ดีขึ้น สาขาทํางานคล่องตัวปล่อยสินเชื่อเร็ว ส่งผลดีต่อลูกค้าและระบบเศรษฐกิจของประเทศ
วันนี้ (16 พฤษภาคม 2561) ณ ศูนย์ควบคุมและบริหารหนี้เขตพร้อมพงศ์ ภาค 2 ถนนเพชรบุรีตัดใหม่ ได้มีพิธีเปิดศูนย์ควบคุมและบริหารหนี้ ตามนโยบายการบริหารจัดการหนี้ของธนาคารออมสินอย่างบูรณาการ ซึ่งเป็นส่วนหนึ่งของกระบวนการให้สินเชื่อ เพื่อให้การบริหารสินเชื่อเป็นไปอย่างมีคุณภาพ โดยมี นายชาติชาย พยุหนาวีชัย ผู้อํานวยการธนาคารออมสิน เป็นประธานในพิธี
นายชาติชาย พยุหนาวีชัย ผู้อํานวยการธนาคารออมสิน เปิดเผยว่า ธนาคารฯ ได้มีนโยบายด้านสินเชื่อ โดยปล่อยกู้ให้กับประชาชนทุกระดับ เพื่อตอบสนองความต้องการของลูกค้า ด้วยการสนับสนุนสินเชื่อและเสริมสร้างความมั่งคงทางเศรษฐกิจให้สามารถขับเคลื่อนได้อย่างเป็นระบบ รวมทั้งสามารถแข่งขันทางธุรกิจได้อย่างมีประสิทธิภาพ ซึ่งจะนําธนาคารฯ ไปสู่การเป็น The Best & Biggest Local Bank in Thailand ตามที่ตั้งเป้าหมายไว้ โดยที่ผ่านมาธนาคารฯ ได้มีมาตรการด้านการควบคุมคุณภาพสินเชื่อที่มีประสิทธิภาพ ทําให้อัตราการขยายตัวของ NLPs ของธนาคารอยู่ในระดับต่ําที่สุดในระบบทั้งธนาคารพาณิชย์ และ SFIs โดย ณ สิ้นเดือนมีนาคม 2561 อยู่ที่ร้อยละ 2.19 อย่างไรก็ตาม ธนาคารฯ ยังคงให้ความสําคัญในการบริหารคุณภาพสินเชื่อ เพื่อให้มีการจัดการอย่างบูรณาการและยั่งยืน จึงได้มีการจัดตั้งศูนย์ควบคุมและบริหารหนี้ขึ้นจํานวน 80 ศูนย์ ซึ่งได้เปิดทําการพร้อมกันทั่วประเทศแล้ววันนี้
“การตั้งศูนย์ควบคุมและบริหารจัดการหนี้ จะทําให้สาขามีความคล่องตัว (เดิมเป็นหน้าที่ของสาขา)สามารถให้บริการลูกค้าด้านการปล่อยสินเชื่อได้อย่างเต็มที่ ตั้งแต่การรับเรื่อง การอนุมัติ และนิติกรรม ไม่ต้องบริหารจัดการหนี้หลังการปล่อยสินเชื่อ โดยศูนย์ฯ จะเป็นผู้ดูแลแทน ซึ่งการบริหารจัดการจะเน้นประสิทธิภาพในทุกกระบวนการการแก้ไข และ ติดตามหนี้ ให้สามารถแก้ไขปัญหาหนี้ค้างชําระได้อย่างรวดเร็ว ซึ่งเป็นประโยชน์ต่อทั้งลูกหนี้ ธนาคารออมสิน และภาพรวมทั้งระบบ” นายชาติชาย กล่าว
รัฐบาลไทย-ข่าวทำเนียบรัฐบาล-นโยบายการรับนักเรียนชั้นอนุบาล 1 (3 ขวบ) ปีการศึกษา 2562
วันจันทร์ที่ 4 มีนาคม 2562
นโยบายการรับนักเรียนชั้นอนุบาล 1 (3 ขวบ) ปีการศึกษา 2562
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานการประชุมชี้แจงแนวทางการดําเนินงานการจัดการศึกษาเอกชน
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานการประชุมชี้แจงแนวทางการดําเนินงานการจัดการศึกษาเอกชน โดยมีนายอํานาจ วิชยานุวัติ รองปลัดกระทรวงศึกษาธิการ, นายชลํา อรรถธรรม เลขาธิการคณะกรรมการส่งเสริมการศึกษาเอกชน, นางวัฒนาพร ระงับทุกข์ รองเลขาธิการสภาการศึกษา, ว่าที่ ร.ต.ธนุ วงษ์จินดา ผู้อํานวยการสํานักนโยบายและแผน สํานักงานคณะกรรมการการศึกษาขั้นพื้นฐาน (สพฐ.) ตลอดจนศึกษาธิการจังหวัด ประธานคณะกรรมการประสานและส่งเสริมการศึกษาเอกชนจังหวัด และผู้บริหารโรงเรียนเอกชน เข้าร่วมกว่า 250 คน เมื่อวันศุกร์ที่ 1 มีนาคม 2562 ณ โรงแรมรอยัลริเวอร์ เขตบางพลัด กรุงเทพฯ
รมว.ศธ.กล่าวว่า การประชุมในครั้งนี้เป็นการแก้ปัญหาการรับนักเรียนชั้นอนุบาล 1 (อายุ 3 ขวบ) ปีการศึกษา 2562 ที่แต่ละหน่วยงานยังเข้าใจคลาดเคลื่อน ไม่เป็นไปในทิศทางเดียวกัน และมีประเด็นเปิดรับนักเรียนซ้ําซ้อนกัน ทั้งการรับนักเรียนของโรงเรียนในสังกัดสํานักงานคณะกรรมการการศึกษาขั้นพื้นฐาน (สพฐ.) กับโรงเรียนในสังกัดสํานักงานคณะกรรมการส่งเสริมการศึกษาเอกชน (สช.) และโรงเรียนในสังกัดองค์กรปกครองส่วนท้องถิ่น (อปท.)
ภาพรวมของเด็กอนุบาลในช่วงวัย 3 ขวบทั่วประเทศพบว่า นักเรียนส่วนใหญ่ 3 ใน 4 เรียนกับ อปท. ที่เหลือเรียนในโรงเรียนเอกชน ส่วนที่เข้าเรียนในโรงเรียน สพฐ. มีจํานวนน้อยมากจึงได้มอบให้ สพฐ. ปรับเปลี่ยนการรับนักเรียนระดับชั้นอนุบาล 1 ใหม่ทั้งหมดตั้งแต่ต้น (SetZero)โดยมอบหมายให้สํานักงานเขตพื้นที่การศึกษา (สพท.) ทํารายงานการประชุมคณะกรรมการรับนักเรียนใหม่ทุกครั้ง โดยในการประชุมจะต้องมีคณะกรรมการผู้แทนของทุกภาคส่วนที่เกี่ยวข้อง รวมทั้งผู้ปกครอง พร้อมกับจัดเตรียมข้อมูลจํานวนเด็กปฐมวัยอย่างชัดเจน เพื่อรายงานต่อ สพฐ. และสํานักงานศึกษาธิการจังหวัด (กศจ.) เพื่อดําเนินการต่อไป
นอกจากนี้ ยังได้สั่งการให้ สพฐ. แก้ไขการเรียกช่วงชั้นระดับอนุบาลใหม่ เพื่อไม่ให้เกิดความสับสน โดยปรับเกณฑ์การรับนักเรียนอนุบาลจากเดิมที่รับนักเรียนอนุบาล 1 (อายุ 4 ขวบ) ให้เปลี่ยนเป็นอนุบาล 2 (อายุ 4 ขวบ)เพื่อให้สอดคล้องกับโรงเรียนเอกชน และ อปท. และเน้นตัวเด็กเป็นหลัก
Writtenbyอิทธิพล รุ่งก่อน
Photo Creditยุทธพงศ์ เลือกกลั่นดี
Rewriterนวรัตน์ รามสูต
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-​สธ.ขอ ก.พ.ทบทวนหลักเกณฑ์การเยียวยากลุ่มพนักงานของรัฐในสังกัดกระทรวงสาธารณสุข
วันศุกร์ที่ 15 ธันวาคม 2560
​สธ.ขอ ก.พ.ทบทวนหลักเกณฑ์การเยียวยากลุ่มพนักงานของรัฐในสังกัดกระทรวงสาธารณสุข
แพทย์หญิงพรรณพิมล วิปุลากร รองปลัดกระทรวงสาธารณสุข ให้สัมภาษณ์ว่า กระทรวงสาธารณสุขได้ดําเนินการเกี่ยวกับกรณีพนักงานของรัฐในสังกัดกระทรวงสาธารณสุขขอความเป็นธรรมเกี่ยวกับความเหลื่อมล้ํา
กรณีการเยียวยาพนักงานราชการและลูกจ้างชั่วคราวที่ได้รับการบรรจุเข้ารับราชการก่อนวันที่ 11 ธันวาคม 2555 ซึ่งกระทรวงสาธารณสุขได้ทําหนังสือขอให้สํานักงานคณะกรรมการข้าราชการพลเรือน (ก.พ.) ทบทวนหลักเกณฑ์การเยียวยา รวมทั้งทําหนังสือถึงกระทรวงการคลัง เรื่องขอให้พิจารณาการนับระยะเวลาก่อนบรรจุเข้ารับราชการมานับรวมกับอายุราชการ เพื่อใช้ในการคํานวณบําเหน็จบํานาญ
โดยในเรื่องการนับรวมอายุราชการนั้น กระทรวงการคลังได้แจ้งว่า ไม่มีข้าราชการกลุ่มใด ที่จะมีสิทธินําระยะเวลา การดํารงตําแหน่งประเภทอื่นมานับรวมเป็นเวลาราชการ เพื่อประโยชน์ในการคํานวณบําเหน็จบํานาญ ทั้งลูกจ้างชั่วคราว พนักงานราชการ พนักงานของรัฐ ลูกจ้างประจํา
ส่วนการเยียวยาความเหลื่อมล้ําเรื่องเงินเดือน ค่าตอบแทน อยู่ระหว่างติดตามการดําเนินการพิจารณาของสํานักงาน ก.พ.โดยส่งหนังสือติดตามครั้งล่าสุดเมื่อวันที่ 6 ธันวาคม 2560 ทั้งนี้ กระทรวงสาธารณสุขได้ดําเนินการหารือหน่วยงานที่เกี่ยวข้อง ตั้งแต่ 20 เมษายน 2559 ถึงปัจจุบัน รวม 12 ครั้ง ขณะนี้อยู่ระหว่างรอสํานักงาน ก.พ. พิจารณา
******************** 15 ธันวาคม 2560
รัฐบาลไทย-ข่าวทำเนียบรัฐบาล-สนธิรัตน์ นำทีมพาณิชย์ลงนครศรีธรรมราชเยี่ยมผู้ประสบภัยจากพายุปาบึก
วันพุธที่ 9 มกราคม 2562
สนธิรัตน์ นําทีมพาณิชย์ลงนครศรีธรรมราชเยี่ยมผู้ประสบภัยจากพายุปาบึก
นายสนธิรัตน์ สนธิจิรวงศ์ รัฐมนตรีว่าการกระทรวงพาณิชย์ เปิดเผยว่าได้นําคณะผู้บริหารกระทรวงพาณิชย์ลงพื้นที่ อบต. ท่าขึ้น บ้านท่าสูงบน บ้านแหลมโฮมสเตย์ อําเภอท่าศาลา จังหวัดนครศรีธรรมราช
ที่ประสบภัยจากพายุปาบึก มีประชากรได้รับผลกระทบกว่า179,868ครัวเรือน5แสนกว่าคน โดยนําสิ่งของที่จําเป็นต่อการครองชีพ เช่น ข้าวสาร ไข่ไก่ น้ํามันพืช ปลากระป๋อง บะหมี่กึ่งสําเร็จรูป และวัสดุก่อสร้าง ไปมอบให้กับประชาชนที่ประสบภัยในพื้นที่อําเภอท่าศาลา จํานวนกว่า2,200คน เพื่อเป็นการช่วยเหลือและลดภาระด้านค่าครองชีพในเบื้องต้น พร้อมทั้งร่วมทําความสะอาด“ Big Cleaning”ชายทะเลหาดบ้านเราะ ด้วย
“กระทรวงพาณิชย์ได้ยืนยันกับประชาชนในพื้นที่ว่าจะมีมาตรการให้ความช่วยเหลืออย่างต่อเนื่อง เพื่อช่วยฟื้นฟูขวัญและกําลังใจ และช่วยฟื้นฟูสภาพบ้านเรือน โดยล่าสุดได้มีการประสานไปยังผู้ผลิต ให้เร่งผลิตสินค้า โดยเฉพาะสินค้าที่มีความจําเป็นในการทําความสะอาดบ้านเรือน และซ่อมแซมบ้านเรือนเช่น น้ํายาทําความสะอาด อุปกรณ์ทําความสะอาด กระเบื้องมุงหลังคา สังกะสี ตะปู ฝาไม้ เป็นต้น เพื่อจัดส่งเข้าพื้นที่ และให้ลดราคาเป็นพิเศษ รวมทั้งได้ประสานห้างสรรพสินค้า ร้านค้าในพื้นที่จําหน่ายสินค้าให้กับประชาชนในพื้นที่ประสบภัยในราคาพิเศษด้วย”
หลังจากนั้น รัฐมนตรีว่าการกระทรวงพาณิชย์และคณะได้เดินทางไปเยี่ยมและให้กําลังใจชาวสวนทุเรียนและมังคุด รวมทั้งจุดรับซื้อทุเรียนมังคุด ต.ตลิ่งชัน อ.ท่าศาลา "ได้แจ้งกับเกษตรกรและชาวสวนผลไม้ว่าได้มอบหมายให้สํานักงานพาณิชย์จังหวัดลงพื้นที่ไปสํารวจว่ามีอะไรเสียหายเพิ่มเติมและจําเป็นต้องได้รับการช่วยเหลือเยียวยาก็จะประสานให้ภาคเอกชนเข้ามาช่วยดูแล ไม่ใช่แค่ดูแลระยะสั้น แต่จะดูแลระยะยาว3เดือน6เดือนถึง1ปี เพื่อให้ผู้ที่ได้รับความเสียหายทุกคนกลับมายืนได้อย่างแข็งแรง ซึ่งในการสํารวจ ยังได้ดูถึงการผลิตของผู้ผลิตในชุมชน สินค้าชุมชนด้วย หากได้รับความเสียหาย ก็จะเข้าไปช่วยเหลือเช่นเดียวกัน"นายสนธิรัตน์กล่าว
นอกจากนี้ ในส่วนของผลไม้ที่กําลังออกสู่ตลาด กระทรวงพาณิชย์ยังจะช่วยซื้อ เพื่อนําไปใช้ต้อนรับผู้ประชุมจากประเทศสมาชิกอาเซียน ที่กําลังจะเดินทางมาประชุมที่ประเทศไทยในช่วงกลางเดือนม.ค.2562นี้ด้วย ซึ่งถือเป็นอีกแนวทางหนึ่ง ที่จะช่วยหาแหล่งระบายผลผลิต และสร้างรายได้ให้กับเกษตรกรและ ชาวสวนผลไม้ รวมทั้งจะจัดมหกรรม ซับน้ําตา”เพื่อนําสินค้าจากพื้นที่ประสบภัยมาจําหน่ายในกรุงเทพฯ เป็นการเพิ่มรายได้ให้กับเกษตรกรและผู้ประสบภัยรวมทั้งประสานห้างสรรพสินค้า ห้างค้าปลีกค้าส่งในพื้นที่ เปิดพื้นที่ให้ผู้ประสบภัยนําสินค้าไปจําหน่ายด้วย
รัฐบาลไทย-ข่าวทำเนียบรัฐบาล-ปี 2562 ปีแห่งการลงทุนของไทย
วันพฤหัสบดีที่ 22 สิงหาคม 2562
ปี 2562 ปีแห่งการลงทุนของไทย
วันพฤหัสบดีที่ 22 สิงหาคม 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ปี 2562 เป็นปีแห่งการลงทุนของไทย โดยสํานักงานคณะกรรมการส่งเสริมการลงทุนได้ออกมาตรการพิเศษเพื่อกระตุ้นการลงทุนในอุตสาหกรรมเป้าหมาย 2 ด้าน คือ มาตรการเพื่อยกระดับประสิทธิภาพในการแข่งขัน และมาตรการเพื่อลดความเหลื่อมล้ํา รวมทั้งยังพัฒนาสภาพแวดล้อมให้เอื้อต่อการประกอบธุรกิจและการลงทุนของบริษัทต่างชาติเพิ่มขึ้น โดยเฉพาะอย่างยิ่งในพื้นที่ EEC เนื่องจากสามารถเป็นศูนย์กลางการขนส่งที่เชื่อมโยงกับเครือข่ายคมนาคมภายในประเทศ อาเซียน และเอเชีย นอกจากนี้รัฐบาลให้ความสําคัญกับการพัฒนาคนเพื่อรองรับการลงทุนและเทคโนโลยีที่เปลี่ยนแปลงอย่างรวดเร็วด้วย พร้อมทั้งเร่งเชิญชวนให้นักลงทุนต่างประเทศเข้ามาลงทุนในอุตสาหกรรมเป้าหมายเพื่อขับเคลื่อนเศรษฐกิจไทยด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี